ai4bharat/Pralekha huggingface dataset:
وزارت دفاع
سہایک-این جی، ایئرڈروپ ایبل کنٹینرکی پہلی آزمائشی اڑان
نئی دہلی،30 دسمبر2020۔ دفاعی تحقیق و ترقی کی تنظیم ڈی آر ڈی او نے ہندوستانی بحریہ کے ساتھ مل کر گواکے ساحل سے آئی ایل 38 ایس ڈی ایئرکرافٹ  سے اندرون ملک ڈیزائن اور تیارکردہ ہندوستان کے پہلے سہایک –این جی کی پہلی آزمائشی اڑان کا کامیاب تجربہ کیا۔
یہ تجربہ ہندوستانی بحریہ نے اپنی آپریشنل لاجسٹکس صلاحیتوں کو بڑھانے اور بحری جہازوں کو اہم انجینئرنگ اسٹورز فراہم کرنے کے لیے کیا ہے جو کہ ساحل سے دو ہزار کلو میٹر سے زیادہ کی دوری پر تعینات ہے۔اس سے جہازوں کی ضرورتیں کم ہوتی ہیں۔اس طرح انہیں ساحل کے قریب پہنچ کر آلات اور پرزے اور اسٹورز جمع کرنے کے لیے نہیں آنا پڑتا ہے۔
دو ڈی آر ڈی او لیبارٹریز، این ایس ٹی ایل وشاکھاپٹنم اور اے ڈی آر ڈی ای آگرہ جی پی ایس انضمام کے لیے صنعتی پارٹنرمیسرز اوینٹیل کے ساتھ سہایک –این جی کنٹینر کی ترقی میں شامل تھی۔سہایک-این جی سہایک مک –ون کی جدید ترین شکل ہے۔جی پی ایس نظام والا جدید تیار کردہ ایئرکنٹینرمیں پچاس کلو گرام وزن اٹھانے کی صلاحیت ہے اور اسے بھاری ہوائی جہاز سے گرایا جاسکتا ہے۔
دفاعی محکمہ کے سکریٹری برائے آر این ڈی اور ڈی آر ڈی او کے چئیرمین ڈاکٹر جی ستیش ریڈی نے پہلے کامیاب تجربے کے لیے ڈی آر ڈی کے سائنسدانوں، ہندوستانی بحریہ اورمتعلقہ صنعتی شراکت داروں کو مبارکباد دی۔
بہت چھوٹی، چھوٹی اور درمیانی صنعتوں کی وزارت
کھادی اتسو 2023 کا افتتاح کھادی اور گرام ادھیوگ کمیشن کے ممبئی ہیڈ کوارٹر میں ہوا
کھادی اور گرام ادھیوگ کمیشن کے چیئرمین جناب منوج کمار نے ممبئی میں واقع کے وی آئی سی ہیڈکوارٹر میں کھادی اتسو-23 کا افتتاح کیا۔ افتتاح کے موقع پرکے وی آئی سی کے چیف ایگزیکٹو آفیسر، جناب ونیت کماراور دیگر سینئر افسران بھی موجود تھے۔ کھادی اتسو 27 جنوری سے شروع ہو کر 24 فروری 2023 تک جاری رہے گا۔
اپنی افتتاحی تقریر میں جناب کمار نے کہا کہ کھادی اور گرام ادھیوگ کمیشن کو اس ملک کے سب سے پسماندہ اور غریب لوگوں کو ذریعہ معاش فراہم کرانے کی ذمہ داری سونپی گئی ہے۔ انہوں نے کہا کہ کھادی اتسو جیسے پروگرام اور نمائشیں کھادی اداروں، پردھان منتری ایمپلائمنٹ جنریشن پروگرام – پی ایم ای جی پی اور روایتی صنعتوں کے احیاء کے لئے فنڈ کی اسکیم -ایس ایف یو آرٹی آئی کے تحت ہزاروں کاریگروں کی مصنوعات کو براہ راست گاہکوں کو فروخت کرنے کے لئے ایک پلیٹ فارم فراہم کرتے ہیں۔ جناب کمار نے ملک کے دیگر حصوں کے ساتھ ساتھ بیرون ملک بھی اس طرح کے پروگرام کو بڑی تعداد میں منعقد کرنے پر زور دیا۔
کے وی آئی سی کے چیئرمین نے کہا کہ وزیر اعظم جناب نریندر مودی کے ذریعہ ملک کے عوام سے کھادی اور گرام اُدھیوگ مصنوعات کو خریدنے کی اپیل کے بعد ان کی فروخت میں غیر معمولی طور پر اضافہ ہوا ہے۔ جناب منوج کمار نے ملک سے اپیل کرتے ہوئے کہاکہ وہ ہمارے وزیر اعظم جناب نریندر مودی کے نظریہ ’’ ووکل فار لوکل اینڈ لوکل ٹو گلوبل‘‘ والے خواب کو پورا کرنے کے لیے آگے آئیں۔ چیئرمین نے کے وی آئی سی کے افسران اور ملازمین کو دیہی علاقوں میں رہنے والے غریب لوگوں کے معیار زندگی کو بہتر بنانے کی ذمہ داری نبھانے کے لئے بھی حوصلہ افزائی کی ۔ انہوں نے کہا کہ نومبر ماہ میں دہلی میں منعقد آئی آئی ٹی ایف 2022 میں اب تک کی سب سے زیادہ 12 کروڑ روپے سے زیادہ کی فروخت ہونا اس کی زندہ مثال ہے۔ کے وی آئی سی کے چیئرمین نے بتایا کہ اس سال 02 اکتوبر کو گاندھی جینتی پر، کھادی انڈیا کے دہلی آؤٹ لیٹ نے ایک بار پھر ایک ہی دن میں 1.34 کروڑ روپے کی کھادی مصنوعات کی فروخت کا نیا ریکارڈ بنایا ہے۔ واضح رہے کہ گزشتہ سال کھادی اور گرام ادھیوگ میں تیار مصنوعات کی ریکارڈ ایک لاکھ پندرہ ہزار کروڑ روپے کی فروخت ہوئی تھی۔ اس کے علاوہ اکتوبر ماہ میں منعقدہ کھادی اتسو 2022 میں 3.03 کروڑ روپے کی فروخت درج کی گئی۔
کے وی آئی سی کےچیرمین نے سبھی سے کھادی اتسو کی بڑے پیمانہ پر تشہیر کرنے اور ملک کے غریب سوت کاتنے والوں، بنکروں، خواتین اور کاریگروں کے لئے باعزت طریقہ سے روزگار کے مواقع فراہم کرانے کے مقصد سےکھادی اور گرام اُدھیوگ میں تیار اشیا کی خریداری کرنے کی اپیل کی ۔ انہوں نے ناگالینڈ کی کھادی بنکر محترمہ نیہونو سورہی کو ان کے پدم شری انعام اور سنت کبیر انعام ملنے اور پدم شری اعزازیافتہ کیرالہ کے تجربہ کار جناب وی پی اپّوکتن پوڈوول کو مبارکباد دی۔
کھادی اتسو میں، کھادی اورگرام ادھیوگ اداروں اور کھادی گرام ادھیوگ کمیشن سے منسلک ملک کے مختلف حصوں سے آنے والی پی ایم ای جی پی اکائیاں اپنی مصنوعات کی نمائش اور فروخت کے لیے پیش کر رہی ہیں۔ ان میں سوتی کھادی کے علاوہ، کھادی سلک، پشمینہ، پولی وسترا، پٹولا سلک، قلم کاری ساڑی، کانجیورم سلک، ہلکے وزن والی سافٹ سلک ساڑھی، ٹسر سلک، پھولکاری ڈریس میٹریل اور کھادی کے کپڑے بنے دیگر پرکشش ملبوسات، مدھوبنی پرنٹس، میوہ جات، چائے کہوا، بیوٹی ہربل اور آیورویدک پراڈکٹس، شہد پراڈکٹس ، ہینڈ پیپر پراڈکٹس، گھر کی زیبائش پراڈکٹس، بانس پراڈکٹس، قالین، ایلو ویرا پراڈکٹس، چمڑے کی اشیا اور بہت سی دیگر کھادی اور گرام ادھیوگ مصنوعات دستیاب ہیں۔
وزارت سیاحت
وزیر اعظم 3 مارچ 2023 کو ’’مشن موڈ میں سیاحت کی ترقی‘‘ کے موضوع پر بجٹ کے بعد ویبنار سے خطاب کریں گے
وزیر اعظم جناب نریندر مودی 3 مارچ 2023 کو صبح 10 بجے ویڈیو کانفرنسنگ کے ذریعے ’مشن موڈ میں سیاحت کی ترقی‘ کے موضوع پر بجٹ کے بعد ویبینار سے خطاب کریں گے ۔ یہ 12 پوسٹ بجٹ ویبنارز کی ایک سیریز کا ایک حصہ ہے جس کا حکومت نے مرکزی بجٹ میں اعلان کردہ اقدامات کے مؤثر نفاذ کے لیے خیالات اور تجاویز حاصل کرنے کے لیے کیا ہے۔
مرکزی بجٹ میں کہا گیا ہے کہ سیاحت کے فروغ کو مشن موڈ میں لیا جائے گا، جس میں ریاستوں کی فعال شرکت، سرکاری پروگراموں کے اتحاد اور پبلک پرائیویٹ پارٹنرشپ شامل ہیں۔ چیلنج موڈ کے ذریعے کم از کم 50 مقامات کا انتخاب کیا جائے گا اور اسے سیاحت کے مکمل پیکیج کے طور پر تیار کیا جائے گا۔ دیکھو اپنا دیش کے مقاصد کو حاصل کرنے کے لیے سیکٹر مخصوص ہنر مندی اور انٹرپرینیورشپ ڈیولپمنٹ پر توجہ دی جائے گی۔
سیاحت کی وزارت کی طرف سے منعقد کیے جانے والے پوسٹ بجٹ ویبینار میں چھ بریک آؤٹ سیشن ہوں گے جن میں مرکزی بجٹ میں نشاندہی کیے گئے ترجیحی شعبوں کا احاطہ کیا جائے گا۔ مرکزی حکومت کی متعلقہ وزارتوں کے وزراء اور سکریٹریوں کے علاوہ، سفر اور صنعت کے شعبے سے تعلق رکھنے والے اسٹیک ہولڈرز، محکمہ سیاحت کے نمائندے، طلباء، معروف صنعت کار، وزارت سیاحت کے تحت تعلیمی ادارے، ایف آئی سی سی آئی اور سی آئی آئی جیسے اداروں کے ساتھ ساتھ سربراہان۔ سیاحت اور مہمان نوازی کی صنعت کی ایسوسی ایشنز ان سیشنز میں شرکت کریں گی اور سیاحت کے شعبے میں بجٹ کے اعلانات کے بہتر نفاذ کے لیے اپنی تجاویز اور خیالات کے ذریعے تعاون کریں گی۔
بریک آؤٹ سیشنز کے موضوعات: سیاحت کی ترقی کے لیے منزل پر مبنی نقطہ نظر، ہم آہنگی - تعاون کی طاقت، سیاحت کے شعبے میں عوامی نجی شراکت کو مضبوط بنانا، سیاحت کے شعبے میں ڈرائیونگ اختراع اور ڈیجیٹلائزیشن، فروغ کے لیے سیاحت اور ثقافتی ورثے کے ذریعے بنیادی سطح پر زندگیوں کو متاثر کرنا ہیں۔
ویبنار لائیو سٹریم کیا جائے گا اور ایونٹ کو یہاں دیکھا جا سکتا ہے:
https://youtube.com/live/cOYm5okQjp0?feature=share
ش ح۔ ش ت۔ج
Uno-2258
(Visitor Counter : 72
PIB Headquarters
پی آئی بی کاکووڈ-19 بلیٹن
|
|
- ہندوستان میں کووڈ-19 سے بچاؤ کے لئے ٹیکہ کاری کی مجموعی تعداد 187.71 کروڑ سے تجاوز کرگئی
- بھارت میں زیر علاج مریضوں کی تعداداس وقت 16,522 ہے
- ملک کے مجموعی پازیٹو معاملات کا 0.04 فیصد ہے۔
- شفایابی کی شرح فی الحال 98.75 فیصد ہے
- گزشتہ 24 گھنٹوں کے دوران 1862 مریض شفایاب ہوچکے ہیں۔ مجموعی تعداد 4,25,21,341 ہے۔
- مثبت معاملات کی یومیہ شرح 0.84 فیصد درج کی گئی ہے۔
- گزشتہ 24 گھنٹوں کے دوران 2541 نئے معاملات درج کئے گئے ہیں۔
- ملک میں مثبت معاملات کی ہفتہ وار شرح اس وقت 0.54 فیصد ہے
- گزشتہ چوبیس گھنٹوں کے دوران کووڈ-19 کے مجموعی طور پر3,02,115 ٹیسٹ انجام دیئے گئے۔ ہندوستان میں اس وقت تک مجموعی طور پر 83.50 کروڑ سے زیادہ  ٹیسٹ کئے جاچکے ہیں ۔
#Unite2FightCorona #IndiaFightsCorona
Press Information Bureau
Ministry of Information & Broadcasting
Government of India
امور صارفین، خوراک اور عوامی تقسیم کی وزارت
ہندوستان کے 140 کروڑ سے زیادہ شہریوں کو راحت فراہم کرنے کے لیے، مرکز 50 ایل ایم ٹی گیہوں اور 25 ایل ایم ٹی چاول کھلے بازار میں اتارے گی
مرکز نے ریزرو قیمت میں 200 روپے فی کوئنٹل کی تخفیف کی ہےاور مؤثر قیمت 2900 روپے فی کوئنٹل ہوگی
مرکز ،بازار کی قیمتوں میں اعتدال لانے اور خوردونوش کی اشیاء کے افراط زر کو کنٹرول کرنے کے تئیں عہد بند ہے
حکومت ہند نے فیصلہ کیا ہے کہ فوڈ کارپوریشن آف انڈیا ، اوپن مارکیٹ سیل اسکیم [] کے تحت مرحلہ وار 50 ایل ایم ٹی گیہوں اور 25 ایل ایم ٹی چاول کو ای-نیلامی کے ذریعے فروخت کے لیے کھلے بازار میں اتارے گی۔ ایف سی آئی کی طرف سے چاول کی گزشتہ 5 ای- نیلامیوں کے تجربے کو مدنظر رکھتے ہوئے، یہ فیصلہ کیا گیا ہے کہ ریزرو قیمت میں 200 روپے فی کوئنٹل کی کمی کی جائے گی اور اب مؤثر قیمت 2900 روپے فی کوئنٹل ہوگی۔ ریزرو قیمت میں کمی کی وجہ سے فرق کی اس لاگت کو صارفین امور کے محکمہ کے زیر انتظام پرائس اسٹیبلائزیشن فنڈ سے برداشت کیا جائے گا۔
ایک سال میں 7اگست2023 تک، گندم کی قیمتوں میں خوردہ مارکیٹ میں 6.77فیصد اور تھوک مارکیٹ میں 7.37 فیصد اضافہ ہوا ہے۔ اسی طرح خوردہ مارکیٹ میں چاول کی قیمتوں میں 10.63 فیصد اور تھوک مارکیٹ میں 11.12 فیصد اضافہ ہوا ہے۔
ملک کے 140 کروڑ سے زیادہ شہریوں کے فائدے کو مدنظر رکھتے ہوئے، حکومت ہند نے یہ فیصلہ کیاہے کہ او ایم ایس ایس  کے تحت، گیہوں اور چاول کی نجی پارٹیوں کو دستیابی میں اضافہ، بازار کی قیمتوں میں اعتدال میں اضافے اور اشیائے خوردونوش کی مہنگائی کو کنٹرول کرنے کے لیے کی جائے گی۔ تاہم، یہاں اس امر کو اجاگر کرنا ضروری ہے کہ حکومت، این ایف ایس اے سے مستفید ہونے والوں کو ان کے استحقاق کے مطابق یکم جنوری 2023 سےپردھان منتری غریب کلیان انا یوجنا  کے تحت اناج مفت فراہم کر رہی ہے۔
او ایم ایس ایس کے تحت، وقتاً فوقتاً متعدد مقاصد کو حاصل کرنے کے لیے اسٹاک کو آف لوڈ کیا جاتا ہے، جس میں، اضافی ذخیرے کو ٹھکانے لگانا، غذائی اجناس کی لے جانے کی لاگت کو کم کرنا، کم موسم اور خسارے والے علاقوں کو اناج کی فراہمی کو بڑھانا اور بازار کی قیمتوں کو معتدل کرنا شامل ہے۔ کیلنڈر سال 2023 میں، گیہوں اور چاول کو ایف سی آئی کے ذریعے مرحلہ وار طریقے سے حکومت ہند کی طرف سے مقرر کردہ ریزرو قیمتوں کے مطابق اتارا جا رہا ہے۔
سماجی انصاف اور تفویض اختیارات کی وزارت
معذور افراد کو بااختیار بنانے کے محکمے کے ذریعے، دوچینےمسکیولرڈسٹرافی کا عالم دن منایا گیا
دوچینےمسکیولرڈسٹرافی کا عالم دن، ہر سال سات ستمبر کو منایا جاتا ہے تاکہ دوچینےمسکیولرڈسٹرافی کے بارے میں شعور اجاگر کیا جا سکے۔ اس دن کا مقصد ان کوششوں کی حمایت کرنا ہے جو تعلیم، وکالت اور سماجی شمولیت کے ذریعے، ڈسٹروفینوپیتھیز کے شکار افراد کے معیار زندگی کو بہتر بناتے ہیں۔ دوچینےمسکیولرڈسٹرافی نامی ایک کمیاب تنزلی والی بیماری، وقت گزرنے کے ساتھ ساتھ عضلات کو کمزور بناتی ہے، یہاں تک کہ یہ پورے جسم کو متاثر کردیتی ہے۔ پانچ ہزار لڑکوں میں سے ایک بچہ اس صورت حال کے ساتھ پیدا ہوتا ہے۔ یہ ایکس کروموسوم میوٹیشن کا نتیجہ ہے۔ سب سے پہلے، چلنا پھرنامشکل ہو جاتا ہے، پھر اس کے بعد دوسرے محرکاتی افعال ظاہرہوتے ہیں اور آخر میں، سانس لینے اور دل کی دھڑکن بھی متاثر ہوتی ہے کیونکہ دل بھی ایک عضو ہے۔ سیکھنے اور برتاؤ جاتی مسائل، ممکنہ طور پر اس حالت کی علامت ہو سکتے ہیں، کیونکہ غیر موجود پروٹین کا دماغ میں بھی ایک مقصد ہوتا ہے۔ اس سال ورلڈ ڈچن مسکولر ڈسٹروفی ڈے کا موضوع ہے: ’دوچینے: بریکنگ بیریئرس‘۔
حکومت ہند کی سماجی انصاف اور بااختیار بنانے کی وزارت کے تحت معذور افراد کو بااختیار بنانے کا محکمہ، ملک کے معذور افراد کے تمام ترقیاتی ایجنڈے کی دیکھ بھال کرنے والا نوڈل محکمہ ہے۔ عوام میں دوچینےمسکیولرڈسٹرافی کے بارے میں بیداری پیدا کرنے کے وژن کے ساتھ، محکمہ نے 7 ستمبر 2023 کو اس سے وابستہ اداروں کے ذریعے، ملک بھر میں 50 سے زیادہ مقامات پر مختلف تقریبات کا انعقاد کرکے دوچینےمسکیولرڈسٹرافی کا عالمی دن منایا۔
ڈچن مسکولر ڈسٹروفی کے عالمی دن منانے کے لیے، ملک بھر میں درج ذیل سرگرمیاں منعقد کی گئیں-ان میں سیمینارز اور ویبینارز، آگاہی کےپروگرام، کوئز مقابلہ ،ایڈز اور آلات فزیکل اسکریننگ کیمپ ریلی کی تقسیم شامل ہیں۔
وزارت دفاع
گوا کے نیول وار کالج میں نیول ہائر کمانڈ کور س -32 کا افتتاحی کام کاج
نئی دہلی 03 ستمبر ۔ بحریہ کےسابق سربراہ پی وی ایس ایم ، اے وی ایس ایم ،وی آر سی ، وی ایس ایم ایڈ مرل ارون پرکاش نے آج گوا میں نیول وار کالج میں 32 واں نیول ہائر کمانڈ کورس کا افتتاح کیا۔
نیول وار کالج ہندوستانی بحریہ کا ایک ابتدائی تربیتی ادارہ ہے اور ہندوستانی مسلح افواج کا تین میں سے ایک وار کالج ہے۔ ا س موقع پر نیول وار کالج کے کمانڈنٹ رئیر ا یڈ مرل سندیپ بیچا بھی موجود تھے۔ نیول ہائر کمانڈ کور س نیول کالج کا ایک اہم کورس ہے ۔ اس کورس میں کل 31 افسران شرکت کریں گے ۔ انٹر سروس انٹی گریشن کو فروغ دینے کے مقصد کودیکھتے ہوئے فوج کے 5 کرنلز ، بحریہ کے 19 کپتان ، ائیرفورس کے 5 رگروپ کپتان اور ہندوستانی ساحلی محافظ کے دو کمانڈنٹ اس پروقار کورس میں شرکت کریں گے ۔
گیسٹ لیکچرس ،سمپورزیم ، کانکلیوز ، پینل مذاکروں ،تحقیقی کام اور اسٹڈی ٹورس کے ذریعہ کورس شرکا کے ساتھ موجودہ اور ریٹائر سینئر فوجی افسران ،سفارتکار ، سرکاری حکام اور کارپوریٹ کے سربراہ بات چیت کریں گے ۔ شرکت کرنے والے افسران عام طورپر ملک اور خاص کر مسلح افواج کے اسٹریٹجک اور آپریشنل اہمیت کے مختلف موضوعات پر تحقیق کا کام بھی انجام دیں گے۔ باصلاحیت آفیسرز دفاع اور اہم وکلیدی نوعیت کے مطالعات میں ایم فل ڈگری کے ایوارڈ کی سمت بھی کام کریں گے ۔ اس کورس کا اہم پوائنٹ مئو کے آرمی وار کالج میں ایک پانچ ہفتے کا مشترکہ آپریشن کیپ سول  ہے ، جہاں متعلقہ سروسز وار کالجز میں سبھی افسران ہائر کمانڈ کورس میں شرکت کریں گے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-4002
(Visitor Counter : 69
وزیراعظم کا دفتر
وزیراعظم نے توانائی کے شعبے میں آتم نربھربھارت بنانے سے متعلق کوششوں کی ستائش کی ہے
وزیراعظم جناب نریندرمودی نے اوپن ایکریج لائسنسنگ پالیسی یعنی قطعہ زمین کے لئے لائسنسنگ جاری کرنے سے متعلق کھلی پالیسی کے نظام کے تحت اڈیشہ میں مہاندی ساحل کے نزدیک طاس کے علاقے میں تیل کی تلاش کا پہلاکنواں ، پوری -1شروع کرکے، توانائی کے شعبے میں بھارت کو آتم نربھر بنانے کے تئیں آئل انڈیا لمیٹڈ کی کوششوں کی ستائش کی ہے ۔
پیٹرولیم اورقدرتی گیس کے مرکزی وزیرجناب ہردیپ سنگھ پوری کا ایک ٹوئیٹ ساجھا کرتے ہوئے ، وزیراعظم نے ٹوئیٹ کیا :
‘‘یہ قابل ذکر ہے اوریہ توانائی کے شعبے میں آتم نربھربننے کی سمت ہماری کوششوں کو تقویت بہم پہنچاتاہے ۔’’
وزیراعظم کا دفتر
وزیراعظم 12ستمبر کو مدھیہ پردیش میں پی ایم اے وائی ۔ جی کے تحت تعمیر شدہ 1.75لاکھ مکانوں کا افتتاح کریں گے اور‘‘گرہ پرویشم ’’میں شرکت کریں گے
نئی دہلی ،10ستمبر : وزیراعظم جناب نریندرمودی 12ستمبر ،2020کو ویڈیوکانفرنسنگ کے ذریعہ مدھیہ پردیش ریاست میں پردھان منتری آواس یوجنا۔ گرامین  کے تحت تعمیر کردہ 1.75لاکھ مکانوں کا افتتاح کریں گے اور گرہ پرویشم میں شرکت کریں گے ۔ یہ تمام مکانات کووڈ ۔19وباء کی موجودہ چیلنج بھری مدت کے دوران تعمیر /مکمل کئے گئے ہیں ۔
مدھیہ پردیش کے وزیراعلیٰ بھی اس موقع پرموجود ہوں گے ۔ اس پروگرام کو ڈی ڈی نیوز پربراہ راست نشرکیاجائے گا۔
پس منظر
وزیراعظم نے ‘‘2022تک سبھی کے لئے مکان ’’کی ایک عام اپیل کی تھی جس کے لئے 20نومبر ، 2016کو پی ایم اے وائی ۔ جی کاایک اہم پروگرام شروع کیاگیاتھا۔ پروگرام کے تحت پورے ملک میں اب تک 1.14کروڑمکان تعمیرکئے جاچکے ہیں ۔ مدھیہ پردیش ریاست میں اب تک 17لاکھ غریب کنبوں کو اس اسکیم سے فائدہ پہنچاہے ۔یہ ان تمام غریب لوگوں کے مکانات ہیں جن کے پاس پہلے یاتوکوئی گھرنہیں تھا یا بہت عارضی طریقے سے بنے مکانوں میں رہ رہے تھے ۔
پی ایم اے وائی ۔جی کے تحت ہرفیض پانے والوں کو 1.20لاکھ روپے کی صد فیصد امداد دی جاتی ہے جس میں مرکز اور ریاست کے درمیان تناسب 60:40ہے ۔پی ایم اے وائی ۔ جی کے تحت تعمیرکردہ ان تمام مکانوں کے لئے فنڈ فیض حاصل کرنے والوں کے بینک کھاتوں میں جیو ٹیگ والے فوٹوگراف کے ذریعہ مرحلہ وارتصدیق کے بعد براہ راست 4حصوں فراہم کئے جاتے ہیں ۔ اسکیم کے تحت سال 2022تک 2.95کروڑمکانوں کی تعمیر کی جائے گی ۔
مکان بنانے میں امداد کے علاوہ فیض پانے والوں کو مہاتماگاندھی قومی دیہی روزگارگارنٹی اسکیم  کے تحت 90/95دن کی مزدوروں کی دہاڑی کے علاوہ سوئچھ بھارت مشن گرامین کے ذریعہ بیت الخلاء کی تعمیر کے لئے 12ہزارروپے فراہم کئے جاتے ہیں ۔اسکیم میں حکومت ہند اورریاست /یوٹی کی دیگراسکیموں کے ساتھ تال میل کی بھی گنجائش ہے جس میں پردھان منتری اجوّلایوجنا اسکیم کے تحت ایل پی جی کنکشن کی فراہمی ، بجلی کا کنکشن ، جل جیون مشن کے تحت محفوظ پینے کے پانی کی رسائی وغیرہ کی رسائی شامل ہے ۔ مدھیہ پردیش حکومت نے ‘‘سمردھ پریاواس ابھیان ’’کے ذریعہ سماجی سیکیورٹی ، پنشن اسکیم ، راشن کارڈ ، پردھان منتری کوشل وکاس یوجنا ، قومی دیہی روزگارمشن وغیرہ کو منسلک کیاہے تاکہ اضافی فوائد فراہم کئے جاسکیں ۔
کیمیکلز اور فرٹیلائزر کی وزارت
کابینہ نے ایف اے سی ٹی کی تحویل کی 481.79 ایکڑ اراضی کو حکومتِ کیرلا کو فروخت کرنے اور حاصل ہونے والی رقم کو ایف اے سی ٹی کے ذریعے استعمال میں لائے جانے کی اجازت دی
نئی دہلی، 24 جولائی / مرکزی کابینہ نے وزیر اعظم نریندر مودی کی قیادت میں درج ذیل تجاویز کو اپنی منظوری دے دی ہے ۔
1 ۔ فرٹیلائزرس اینڈ کیمیکلز ٹراونکور لمیٹیڈ  کی 481.79 ایکڑ اراضی کو درج ذیل طریقے سے حکومت کیرلا کو فروخت کرنا ۔
 1 کروڑ روپئے فی ایکڑ کے لحاظ سے 150 ایکڑ اراضی فروخت کی جائے گی  اور
 بقیہ 331.79 ایکڑ اراضی کو 2.4785 کروڑ روپئے فی ایکڑ کے لحاظ سے ، جس کا تعین ارنا کولم کے ضلع کلکٹر کے ذریعے کیا جائے گا ۔
2 ۔ ایف اے سی ٹی کو مذکورہ اراضی کی فروخت سے ، جو رقم حاصل ہو گی ، اُس کا استعمال ایف اے سی ٹی اپنی کام کاج کی پونجی کی کمی کو دور کرنے کے لئے بروئے کار لائے گی ۔ اس سلسلے میں وہ اپنی بیلنس شیٹ بھی درست کرے گی اور اس طریقے سے کمپنی اپنی صلاحیت سازی کے پروجیکٹوں کی توسیع کے ذریعے اپنی طبیعاتی اور مالی کار کردگی کو بہتر بنا سکے گی ، جو کمپنی کی نشو و نما اور ہمہ گیر نمو کے لئے مفید ہو گا ۔
اہم اثرات
اس منظوری سے ایف اے سی ٹی بینک سے حاصل کئے گئے قرضوں کو کم کرنے میں کامیاب ہو گی اور اپنے یہاں کیمیاوی کھادوں کی پیداوار کی صلاحیت کو بڑھا سکے گی ، اپنی لاجسٹکس تیاریوں کو بہتر بنا سکے گی اور خام مال سنبھالنے کی سہولتوں کو بھی بہتر بنا سکے گی ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 3379
(Visitor Counter : 52
وزیراعظم کا دفتر
وزیر اعظم نے میزورم کے قیام کے دن کے موقع پر لوگوں کو مبارکباد دی
وزیر اعظم جناب نریندر مودی نے میزورم کے عوام کو ریاست کے قیام پر مبارکباد دی ہے۔
ایک ٹویٹ میں، وزیر اعظم نے کہا؛
“میزورم کے لوگوں کو ریاست کے قیام کے موقع پر مبارک باد اور نیک خواہشات۔ میزورم اپنی قدرتی خوبصورتی، محنتی لوگوں اور شاندار میزو ثقافت کے لیے جانا جاتا ہے۔ میزورم کے عوام کی خواہشات آنے والے وقتوں میں پوری ہوتی رہیں۔’’
کوئلے کی وزارت
مرکزی وزیر جناب پرہلاد جوشی نے آج ویڈیو کانفرنسنگ کے توسط سے ”عارضی کوئلے کے اعداد و شمار 2020-21“ کا اجرا کیا
یوم شماریات کے موقع پر، جو شماریاتی ترقی میں قابل ذکر تعاون کے لیے پروفیسر پرسنت چندر مہالانوبس کی یوم پیدائش کے موقع پر منایا جاتا ہے، کوئلہ کنٹرولر تنظیم، وزارت کوئلہ نے آج اپنی دو پرچم بردار اشاعتوں میں سے ایک ”عارضی کوئلے کے اعداد و شمار 2020-21“ کا اجرا کیا۔ اس شماریاتی اشاعت کو کوئلہ، معدنیات اور پارلیمانی امور کے مرکزی وزیر، جناب پرہلاد جوشی نے آج وزارت کوئلہ کے زیر اہتمام ویڈیو کانفرنس  کے ذریعہ جاری کیا۔
اس ”عارضی کوئلے کے اعداد و شمار 2020-21“ میں گذشتہ مالی سال 2020-21 میں کوئلے اور لگنائٹ سیکٹر کی کارکردگی سے متعلق عارضی معلومات موجود ہیں۔ یہ تمام متعلقہ اسٹیک ہولڈروں، منصوبہ سازوں، محققین، قومی اداروں اور بین الاقوامی اداروں اور افراد، وغیرہ کو اعداد و شمار کا ایک قیمتی اور جامع تیار حوالہ فراہم کرتا ہے۔ کوئی بھی آسانی سے سی سی او اور ایم او سی کی سرکاری ویب سائٹ سے اشاعت تک رسائی حاصل کر سکتا اور اسے ڈاؤن لوڈ کر سکتا ہے۔ واضح رہے کہ اس میں پہلے سے آڈٹ شدہ ڈیٹا موجود ہے لہذا 2020-21 کے لیے حتمی اعداد و شمار کو کول ڈائریکٹری آف انڈیا 2020-21 میں شائع کیا جائے گا۔
اس موقع پر سکریٹری کوئلہ جناب انل کمار جین، ایڈیشنل سکریٹری جناب ونود کمار تواری، ایڈیشنل سکریٹری جناب ایم ناگراجو، ڈی ڈی جی محترمہ سنتوش اور دیگر اعلی عہدیدار موجود تھے۔
مندرجہ ذیل لنک سے اس رپورٹ تک رسائی حاصل کی جا سکتی ہے:
https://coal.gov.in/sites/default/files/2021-06/Provisional-Coal-Statistics-2020-21.pdf
خواتین اور بچوں کی ترقیات کی وزارت
جادو ٹونے کے خلاف بیداری
خواتین اور بچوں کی بہبود کی مرکزی وزیر محترمہ اسمرتی زوبین ایرانی نے آج لوک سبھا میں ایک تحریری جواب میں یہ جانکاری فراہم کی ۔ہراساں کرنا ،اذیت پہنچانا ،قتل یاتشددکی دیگر شکلیں ،جوجادوٹونے سے متعلق طورطریقوں سے وابستہ معلوم ہوتی ہیں، وہ سب پہلے ہی تعزیرات ہند  کے تحت قابل تعزیر جرم ہے ۔بھارت کے آئین کے ساتویں شیڈول کے تحت ‘‘ پولیس’’ اور ‘‘ پبلک آرڈر’’ریاست کے تحت آنے والے موضوعات ہیں۔امن وقانون برقراررکھنے کی ذمہ داری ،شہریوں کی جان ومال کا تحفظ جادو ٹونے اور تشددسے متعلق شکلوں سمیت خواتین کے خَلاف جرائم کے خلاف چھان بین اور قانونی چارہ جوئی سے متعلق معاملات ،متعلقہ ریاستی حکومتوں کی ذمہ داری ہے۔ریاستی حکومتیں ،قوانین میں موجودہ ضابطوں کے تحت اس قسم کے جرائم سے نمٹنے میں پوری طرح اہل ہیں۔
خواتین کے قومی کمیشن کو ، ‘‘بھارت کی مختلف ریاستوں میں دلت خواتین کے َخلاف تشدد’’ کے موضوع پر کیا گیا ایک مطالعہ موصول ہوا ہے، اس میں جادو ٹونے کی لعنت بھی شامل ہے۔ حکومت، وقتاََ فوقتا ََ پالیسیوں اور پروگراموں کو مستحکم بنانے کی غرض سے این سی ڈبلیو کی سفارشات پر غوروخوض کرتی ہے۔
حکومت، خواتین اور لڑکیو ں کے تحفظ اورعلامتی اور قانون سازی سے متعلق مختلف اقدامات کے ذریعہ حفاظت اور سلامتی کے مسئلے کو حل کرکے ان کے حقوق کے مقصد سے ٹھوس کوششیں کررہی ہے۔
حکومت اور خواتین کے قومی کمیشن این سی ڈبلیو جیسی اس کی منسلک تنظیمیں ، اکثر وبیشتر بیداری پیدا کرنے سے متعلق مہمات کاانعقاد اور سمیناروں اورورکشاپس وغیرہ کا اہتمام بھی کرتی ہیں، جن سے خواتین کی حفاظت اور سلامتی اور انہیں بااختیار بنانے سے متعلق امور کے بارے میں عوام کے مابین بیداری پیداہوتی ہے۔
اوڈیشہ سرکا رنے 25 فروری 2014 کو ‘‘جادو ٹونے کی روک تھام سے متعلق اوڈیشہ کے قانون 2013’’کو مشتہر کیا ہے۔ اور آنگن واڑی کارکنوں ، خوداپنی مدد آپ کرنے والے گروپوں اور پنچایتی راج اداروں وغیرہ کی مددسے جادو ٹونے کے خلاف سماجی اور قانونی بیداری پیداکرنے سے متعلق آئی ای سی سرگرمیاں انجام دیتی ہے۔
وزارت خزانہ
وزیر خزانہ نے قرض کھاتوں کے جلد نمٹارے کے لیے قرض داروں کے ساتھ میٹنگ کی اور ایمرجنسی قرض گارنٹی اسکیم  ، جزوی قرض گارنٹی اسکیم  2.0 اور ذیلی قرض اسکیم کی پیش رفت کا جائزہ لیا
نئی دہلی، 03 ستمبر ، 2020 / خزانے اور کارپوریٹ امور کی مرکزی وزیر محترمہ نرملا سیتا رمن نے آج ویڈیو کانفرنسنگ کے ذریعے درج فہرست، تجارتی بینکوں اور این بی ایف سی کے سربراہان کے ساتھ ایک جائزہ میٹنگ کی۔ یہ جائزہ میٹنگ کووڈ – 19 سے متعلق دباؤ کے بارے میں قرضوں کے نمٹارے کے لائحہ عمل پر عمل درآمد کی ان کی تیاریوں کا جائزہ لینے کے لیے کی گئی۔ میٹنگ کے دوران محترمہ سیتا رمن نے قرض دہندگان سے زور دے کر کہا کہ قرض واپسی پر جیسے اور جب پابندی ہٹائی جائے گی تو قرض داروں کو سہارا دیا جانا چاہیے اور کووڈ – 19 کا بوجھ قرض دہندگان کی طرف سے قرض داروں کی اہلیت کے جائزے پر نہیں پڑنا چاہیے۔ اپنی بات چیت کے دوران وزیر خزانہ نے مندرجہ ذیل نکات پر توجہ دی –
- قرض دہندگان قرضہ لینے کے اہل افراد کی شناخت اور ان تک رسائی کر کے نمٹارے کے لیے بورڈ سے منظور شدہ پالیسی فوری طور پر لاگو کر رہے ہیں
- ہر قابل عمل بزنس کے احیاء کے لیے قرض دہندگان کی طرف سے ایک نمٹارے کے ایک دیرپا منصوبے پر فوری عمل درآمد
وزیر خزانہ نے اس بات پر بھی زور دیا کہ قرض دہندگان نمٹارے سے متعلق اسکیمیں 15 ستمبر 2020 تک ضرور شروع کر دیں اور اس کے بعد بیداری پیدا کرنے کے لیے ایک دیرپا میڈیا مہم چلائی جائے۔انہوں نے قرض دہندگان کو مشورہ دیا کہ وہ اس بات کی یقین دہانی کرائیں کہ نمٹارے کے لائحہ عمل سے متعلق تازہ ترین ایف اے کیو کو ان کی ویب سائٹس پر ہندی ، انگریزی اور مقامی زبانوں میں اپولوڈ کیا جا رہا ہے اور ان کے دفاتر اور شاخوں میں تحریری شکل میں بھی بھیجا جا رہا ہے۔ قرض دہندگان نے یقین دہانی کرائی کہ نمٹارے متعلق ان کی پالیسیاں تیار ہیں اور انہوں نے اہل قرض داروں کی نشاندہی اور ان تک پہنچنے کا عمل شروع کر دیا ہے اور یہ کہ وہ بھارتیہ ریزرو بینک آر بی آئی کی طرف سے دی گئی مدت کی تکمیل کریں گے۔
وزارت خزانہ اس یقین دہانی کے لیے بھی آر بی آئی کے ساتھ رابطے میں ہے کہ قرض دہندگان کو نمٹارے کے عمل میں آر بی آئی کی طرف سے مدد دی جائے۔
وزیر خزانہ نے آتم نربھر بھارت ابھیان کے حصے کے طور پر اعلان شدہ ای سی ایل جی ایس ، پی سی جی ایس دوئم اور ذیلی قرض اسکیموں کے تحت مختلف دہندگان کی طرف سے کی پیش رفت کا بھی جائزہ لیا اور قرض دہندگان کو مشورہ دیا کہ وہ تہواروں کے سیزن سے پہلے قرض دہندگان کو زیادہ سے زیادہ ممکن راحت دینے کی کوشش کریں اور اس میں اضافہ کریں۔ ای سی ایل جی ایس کے تحت 1 لاکھ 58 ہزار کروڑ روپے کی رقم 31.08.2020 کو منظور کی گئی تھی، اس میں سے 1 لاکھ 11 ہزار کروڑ روپے سے زیادہ دیے جا چکے ہیں۔ پی سی جی ایس دوئم کے تحت ابھی تک 25055.5 کروڑ روپے کے بانڈز / سی پی کو سرکاری شعبے کے بینکوں کی طرف سے خریداری کے لیے منظوری دی جا چکی ہے، جس میں سے 13318.5 کروڑ روپے جو ڈبل اے سے کم درجے والے بانڈز / سی پی سے متعلق پورٹ فولیو کے 53 فیصد سے زیادہ رقم ہے، لہذا یہ اسکیم کم درجے کے بانڈز / سی پی کے لیے کافی اہمیت رکھتی ہے۔
وزیر خزانہ نے لاک ڈاؤن کے دوران بینکوں اور این بی ایف سی کی کوششوں کو سراہا جو انہوں نے پردھان منتری غریب کلیان یوجنا اور آتم نربھر بھارت سے متعلق اقدامات پر موثر عمل درآمد کے لیے کی۔ وزیر خزانہ نے قرض دہندگان سے یہ بات بھی کہی کہ وہ کمپنیوں اور بزنسس نیز اور انفرادی طور پر قرضہ لینے والوں کی ضرورت کے تئیں پہلے سے سرگرم رہیں اور کووڈ – 19 سے متعلق بوجھ کو کم کرنے میں ان کی تجارتوں کی تعمیر نو میں مدد دیں۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –5058
(Visitor Counter : 195